《薛郎远以颂为寿句法崛奇读之喜甚赋比为谢》
宋代·晁公溯

家藏五世书，不减王铜川。
仕宦虽陆沈，文章则蝉联。
女归逢其良，辞来亦粲然。
胸次龟负图，笔端骥奔泉。
生朝远寿我，细字书满笺。
手追满澳诗，句法两汉前。
念昔昌黎公，尝赋猛虎篇。
南纪通古学，已难与并传。
况堕牛李中，百代莫洗湔。
开尊笑谓妇，举酒属青天。
愈也殆我愧，庶几太史迁。
更看敞夫人，叅语东厢边。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。